আলাইগাল ওইভাতিল্লাই
আলাইগাল ওইভাতিল্লাই (তামিল: அலைகள் ஓய்வதில்லை, অনুবাদ 'তরঙ্গ প্রবাহ চলছে') হচ্ছে ১৯৮১ সালে মুক্তিপ্রাপ্ত একটি তামিল চলচ্চিত্র। পি ভারতীরাজা পরিচালিত এই চলচ্চিত্রে মুখ্য ভূমিকায় তামিল চলচ্চিত্র জগতে একেবারেই নবাগত দুইজন মানুষ ছিলেন, এদের একজন ছিলেন মহানায়ক আর. মুথুরমণের পুত্র কার্তিক মুথুরমণ এবং অভিনেত্রী আম্বিকার বোন রাধা। রোমান্টিক ঘরানার এই চলচ্চিত্রটি মূলত দুইটি আলাদা ধর্মের মানুষের ভালোবাসার কাহিনী নিয়ে। চলচ্চিত্রটি আরো গুরুত্বপূর্ণ ভূমিকায় ছিলেন থিয়াগরজন এবং সিল্ক স্মিতা, এছাড়াও কার্তিকের মার চরিত্রে কমলা কমেশ অভিনয় করেছিলেন। চলচ্চিত্রটির কাহিনী লিখেছিলেন অভিনেতা মণিভন্নন এবং সঙ্গীত পরিচালনা করেছিলেন ইলাইয়ারাজা। চলচ্চিত্রটি আটটি তামিলনাড়ু রাজ্য চলচ্চিত্র পুরস্কার জিতেছিলো তন্মধ্যে পরিচালক পি. ভারতীরাজা শ্রেষ্ঠ পরিচালক বিভাগে তামিলনাড়ু রাজ্য চলচ্চিত্র পুরস্কার পেয়েছিলেন।